'Nou wil ek lewe!' | Rapport
'Nou wil ek lewe!'
Lindie Stander het onlangs behandeling ontvang vir depressie en alkoholmisbruik. Sy kuier tans in Melkbosstrand by haar ma, haar berg en haar branders.| Foto: Nasief Manie
Karin Burger in Melkbosstrand
Lindie Stander (36) het in die rehabilitasiesentrum aan baie mense briewe geskryf. Ook aan haar pa.Sy was net vyf toe hy selfmoord gepleeg het.“Ek word wakker op die bank. Daar is blou en rooi ligte wat op die mure dans,” skryf sy.“Daar’s
baie geraas. Ek dink Mamma skree Pappa se naam. Hulle breek die deur oop en ek hardloop onder almal deur. Pappa hang aan ’n tou.“Tot vandag toe het ek nog nooit vir hom kwaad geword daaroor nie,” sê sy waar sy by haar ma, Linda Louw, in Melkbosstrand kuier.Die afgelope jaar het sy drie keer probeer om selfmoord te pleeg, want sy “wou en kon net nie meer aangaan nie”.“Dit
was nie om aandag te trek nie. Met die laaste poging het die hospitaalpersoneel my letterlik in ’n hok gehou, want ek het vir hulle gesê as ek die kans kry, maak ek die job klaar.”Maar die Lindie wat nou praat, is vol lewenslus en glo sy is toegerus vir die toekoms. “Ek wil nou lééf. Ek weet die Here is lief vir my. Ek is klaar met alkohol. Ek het selfs ’n afskeidsbrief aan drank geskryf.”Haar
eie stryd rus haar toe om ander mense met bipolêre gemoedsteurnis te help, nadat sy self ’n tyd lank die verkeerde medikasie gebruik het. Dié kwaal, waarsku sy, raak nie net mense wie se kinderjare so rof was soos hare nie. Toe sy sewe was, is sy twee jaar lank gemolesteer, sê sy, en sluk die trane terug.“Dit
was ’n familielid aan my stiefpa se kant. Ek was ’n regte rabbedoe en wou saam met die seuns speel. Hy het voorwerpe in my opgedruk en gesê as
ek iemand daarvan vertel, mag ek nie weer saam met hulle speel nie.“Agterna het ek my bloedbevlekte onderklere begrawe, want ek was te bang iemand kry dit.”Dit
was vuil en seer. Toe sy op 21 die moed het om haar ma te vertel, het sy haar nie geglo nie. “Ek dink sy kón nie, dit was vir haar te erg.”Die nare keerpunt vanjaar was die storielyn in die hospitaaldrama Binneland. Haar karakter, Elise, is ook as kind gemolesteer. Ook háár ma wou haar nie glo nie.“Ek
het ingestem om dit te doen. Maar ek het nooit besef dit gaan my so erg
terugneem na my eie kinderjare nie. Ek moes elke dag die vernedering en
die skuldgevoelens beleef en herleef.”Toe die storielyn klaarmaak, was sy gebreek. Sy sou nie opgee tot sy dood is nie.’n
Mislukte selfmoordpoging was toe reeds agter haar. Die kabel waarmee sy
haar wou ophang, het gebreek, toe val sy haar “des moers”. Toe sluk sy ’n oordosis pille.“Ek het was net ’n dag afwesig van die werk, want ek het die drup uitgetrek en myself ontslaan.”Sy
het vir terapie gegaan, begin oefen, gesond geleef. Ná ’n maand het alles ingegee. Die finale trigger was ’n mislukte verhouding.“Ek
het twee dae lank in die bed gebly. Toe drink ek ’n bottel wyn uit om alles te verdoof. Die kar het in die garage gestaan, met die pyp reeds aan die uitlaatstelsel gekoppel.” Met ’n mes uit die laai het sy haar linkerarm tot op die been oopgekloof. Haar “redding” was onverwags; sy het nie geweet haar huismaat is daar nie. Dié het ’n ambulans ontbied. Elsje Stark, vervaardiger van Binneland, het “met deernis” kom sê hulle sal haar moet laat gaan. Sy het sewe jaar lank die rol van Elise vertolk.“Ek kan verstaan hulle moes dit doen. Hulle kan nie elke keer die draaiboek oorskryf as ek iets aanvang nie.”Nou kuier Lindie by haar ma, haar berg en haar branders.“Ek
en my ma het soveel om vir mekaar te sê. Ek het haar bang gemaak, maar sy het nooit haar rug op my gedraai nie. Nou kan ons praat.”Sy wil teruggaan verhoog toe, ’n boek skryf, aanbiederswerk en stemwerk doen en boonop haar eie geselsprogram begin.“Ek
wil Suid-Afrika se Ellen (DeGeneres) word. Gelukkig was dit nog nooit nodig om uit die kas te klim nie. Almal het maar altyd geweet.”Haar
organisasie, There is Always a Way, wat sy saam met vriende begin het, samel geld in vir kunstenaars wat depressie het, maar geen mediese fonds
nie. ’n Liefdadigheidskonsert word vir 1 September op Dozi se plaas buite Hartbeespoort beplan.“Ek weet dis nie te laat nie. Ek wil ’n ambassadeur vir hoop en vir die lewe self word.”
Pa worstel met seun se verdrinking
Toe die lewensredder met hom begin uitswem, het Philip van der Walt ’n laaste keer teruggekyk na waar sy seun nog teen die water ba­klei het. Leah is ‘plat op die aarde’
Terwyl Oscar Pistorius die afgelope week om sy vryheid geveg het het sy nuwe meisie, Leah Skye Malan, geleer om lewens te red. Vrou ry weer Argus ná gebreekte nek
Vier jaar gelede is gevrees Ronell Adelhelm (49) sal vir altyd verlam wees nadat haar nek in ’n motorongeluk gebreek is. binne rapport
‘Slagter’ het tiener se lyk probeer uitwis
Aimée, Carl sê hulle is jammer Skandelik hoe min ons weet
Leah is ‘plat op die aarde’
Help red die onderwys!
Skole kort meer as geld
B(l)og: Is jou komplimente eerlik?
Studente moet hand diep in sak steek
Verbruikersvasvat: Hier gaan ons die skuldiges góéd vasvat
Gays: Kerk wil steeds voorskryf
Mafikeng JobsPolokwane JobsEast London Jobs
Engineering JobsMedical JobsIT Jobs
Bespaar R150 op uitgesoekte speelgoed vir alle ouderdomme, nou R99 elk. Aanbod geldig solank voorraad beskikbaar is. Koop nou!
’n Meevallertjie vir boekwurms!
Spandeer meer as R350 in ons boekwinkel en staan ’n kans om 1 van 2 geskenkpakke ter waarde van R5000 elk te wen. Bepalings en voorwaardes geld. Koop nou!
Koop 3 en kry die goedkoopste 1 GRATIS. Aanbod geldig solank voorraad beskikbaar is. Koop nou!
Die keuse is joune – enige 2 CD’s en DVD’s vir slegs R199. Aanbod geldig solank voorraad beskikbaar is. Koop nou!